open-index/open-wikipedia-markdown huggingface dataset:
Renault 4CV

**Renault 4CV** oli Renault'n vuosina 1946–1961 valmistama automalli. Se oli Volkswagen Kuplan inspiroima taloudellinen ”kansanauto” ja ensimmäinen ranskalainen auto, jota myytiin yli miljoona kappaletta.  

4CV kehitettiin alun perin salassa toisen maailmansodan aikana, sillä Saksan miehitettyä Ranskan oli valmistajalle annettu tiukka käsky valmistaa ajoneuvoja ainoastaan hyöty- ja sotilaskäyttöön. Fernand Picardin, Charles-Edmond Serren ja Jean-Auguste Riolfon johtama suunnitteluryhmä visioi pienen, taloudellisen auton (Volkswagen Kuplan tapaan), joka sopisi taloudellisesti vaikeaan aikaan, joka väistämättä seuraisi sodan jälkeen. Ensimmäinen prototyyppi valmistui 1942 ja kaksi muuta prototyyppiä valmistettiin seuraavan kolmen vuoden aikana. Yleisölle ja medialle 4CV esiteltiin lopulta vuoden 1946 Pariisin autonäyttelyssä.

4CV:n esittelyn aikaan sitä kutsuttiin nimellä *La motte de beurre* ("voikokkare") johtuen osittain auton muodosta ja osittain siitä että monet varhaiset mallit oli maalattu Saksan Deutsches Afrikakorpsille tarkoitetulla hiekankeltaisella ylijäämämaalilla. 4CV:n voimanlähteenä oli 748 cm³ moottori joka tuotti 17 hevosvoimaa ja joka oli yhdistetty 3-vaihteiseen manuaalivaihteistoon. Vaikka myynti Ranskan heikosta taloudellisesta tilanteesta johtuen oli aluksi vaatimatonta, oli 4CV:tä vuoden 1949 puoliväliin mennessä myyty 37&nbsp;000 kappaletta ja se oli Ranskan myydyin auto. Autoa valmistettiin tämän jälkeen vielä yli vuosikymmen. Vuonna 1956 esitelty Dauphine oli tarkoitettu 4CV:n korvaajaksi, mutta 4CV:tä valmistettiin sen rinnalla vielä vuoteen 1961. 4CV:n korvasi lopulta Renault 4, jossa oli sama moottori kuin 4CV:ssä ja joka oli myös samanhintainen.

4CV:tä valmistettiin 1&nbsp;105&nbsp;547 kappaletta ja siitä tuli ensimmäinen ranskalainen auto jonka myynti ylitti miljoonan kappaleen rajan.

4CV oli helppo virittää ja sitä käytettiin yleisesti autokilpailuissa. Alpinen ja Renault'n yhteistyön ensimmäinen hedelmä oli Alpine A106 joka perustui 4CV:n tekniikkaan. 

4CV:tä valmisti lisenssillä myös japanilainen Hino Motors, Ltd.
Manfred Wörner

**Manfred Wörner** (24. syyskuuta 1934 – 13. elokuuta 1994) oli saksalainen poliitikko. Hän toimi Länsi-Saksan puolustusministerinä (1982–1988). Hän oli vuodesta 1988 Naton pääsihteeri, kunnes kuoli 59-vuotiaana suolistosyöpään.

Wörner oli Saksan kristillisdemokraattisen unionin jäsen ja pääsi parlamenttiin ensimmäistä kertaa vuonna 1965. 

## Lähteet

## Aiheesta muualla
Jussi Valtonen

**Jussi Valtonen** (s. 9. kesäkuuta 1974) on suomalainen kirjailija ja psykologi. Hänen lähitulevaisuuteen sijoittuva romaaninsa *[[He eivät tiedä mitä tekevät]]* sai vuoden 2014 kirjallisuuden Finlandia-palkinnon.

Valtonen aloitti vuonna 1993 englantilaisen filologian opinnot Helsingin yliopistossa, mutta kiinnostui filosofiasta ja englannin opinnot jäivät. Vuonna 1996 hän vaihtoi pääaineensa edelleen psykologiaan ja valmistui psykologian maisteriksi vuonna 2000. Valtonen on opiskellut neuropsykologiaa Johns Hopkinsin yliopistossa Yhdysvalloissa Hän julkaisi neuropsykologian väitöskirjansa 2016. Valtosen väitöskirjassa selvitettiin terveiden aivojen toimintaa tutkimalla aivovaurioista kärsiviä potilaita, joiden tiedonkäsittelykyvyt eivät toimi normaalisti. Hän on opiskellut myös käsikirjoittamista Salfordin yliopiston ja Tampereen ammattikorkeakoulun yhteisessä ohjelmassa (MA in Screenwriting). Hän valmistui elokuvakäsikirjoittamisen maisteriksi Salfordin yliopistosta vuonna 2009.

Valtonen on työskennellyt toimittajana ja assistenttina Helsingin yliopiston psykologian laitoksella. Hän on toiminut Taideyliopiston kirjoittamisen professorina vuodesta 2019.

Vuonna 2000 Valtonen julkaisi yhdessä Ben Furmanin kanssa teoksen *Jossakin on ilo:  tietoa ja toivoa masennuksesta kärsiville ja heidän läheisilleen*. Vuonna 2002 Valtonen voitti J. H. Erkon kirjoituskilpailun. Hänen esikoisromaaninsa *Tasapainoilua* ilmestyi Liken kustantamana vuonna 2003. Vuonna 2006 ilmestyi novellikokoelma *Vesiseinä* ja vuonna 2007 toinen romaani *Siipien kantamat*, joka sijoittui toiseksi Tammen ja Bonnierin pohjoismaisessa romaanikilpailussa. Vuonna 2008 Valtonen voitti Pohjois-Karjalan ammattikorkeakoulun ja Yleisradion kuunnelmakäsikirjoituskilpailun.

Valtonen on ollut helsinkiläisen kirjoittajaryhmä Nobelistiklubin jäsen. Hän soittaa kitaraa Kuha.-yhtyeessä.

Jussi Valtosen isä on pappi Olli Valtonen. Valtosella on kaksi lasta.

## Teokset
### Kaunokirjallisuus
* 
* 
* 
* 

### Tietoteokset
* *Jossakin on ilo: tietoa ja toivoa masennuksesta kärsiville ja heidän läheisilleen.* (Yhdessä psykiatri Ben Furmanin kanssa.) Lyhytterapia-instituutti, 2000. (Ruots. *Någonstans finns glädjen för dem som lider av depression och deras anhöriga.*)

## Lähteet

## Aiheesta muualla
* Jussi Valtonen Prosak-proosaklubilla, Kirjastokaista-video
* Jussi Valtonen: Tieteen riippumattomuutta on suojeltava tai ajaudumme vedättäjien armoille HS.fi. 27.12.2015.
Lee Trevino

**Lee Buck Trevino** (s. 1. joulukuuta 1939) on yhdysvaltalainen golfaaja. Hän syntyi Dallasissa, Teksasissa meksikolaislähtöisille vanhemmille ja palveli neljä vuotta Yhdysvaltain merijalkaväessä. 

Trevino voitti kahdesti US Openin (1968, 1971), British Openin (1971, 1972) ja PGA Championshipin (1974, 1984). Hän voitti viisi kertaa Vardon Trophyn, ja vuonna 1981 hänelle myönnettiin paikka World Golf Hall of Famessa. 

Vuonna 2000 *Golf Digest* -lehti nimesi Trevinon lajin kaikkien aikojen 14. suurimmaksi pelaajaksi.

## Lähteet
* Lee Trevino www.golflegends.org-sivustolla
Janne Gallen-Kallela-Sirén

**Jorma Janne Gallen-Kallela-Sirén** (myös nimellä **Janne Sirén**, s. 29. syyskuuta 1970 Helsinki) on suomalainen filosofian tohtori, joka on vuodesta 2013 toiminut Yhdysvalloissa New Yorkin osavaltion Buffalossa sijaitsevan AKG-taidemuseon (ent. Albright-Knox Art Gallery) johtajana Aiemmin Gallen-Kallela-Sirén työskenteli Tampereen taidemuseon (2004–2007) ja Helsingin kaupungin taidemuseon (2007–2013) johtajana.

## Elämä

Gallen-Kallela-Sirénin vanhemmat ovat filosofian tohtori Matti Sirén ja museonjohtaja, sisustusarkkitehti Aivi Gallen-Kallela.

Gallen-Kallela-Sirén opiskeli egyptologiaa Uppsalan yliopistossa, mutta siirtyi sieltä yhdysvaltalaiseen College of the Holy Cross -yliopistoon Massachusettsiin. Vuonna 1993 hän suoritti siellä taidehistorian kandidaatin tutkinnon. Sen jälkeen hän jatkoi taidehistorian opintojaan New Yorkin yliopiston Institute of Fine Artsissa, missä hän suoritti taidehistorian maisterin ja tohtorin tutkinnot. Väitöskirjan hän teki suomalaisen kuvataiteen ja varhaisen nationalismin kohtaamisesta ja yhteen nivoutumisesta vuosina 1880–1900. Otava kiinnostui väitöskirjasta, ja vuonna 2001 Gallen-Kallela-Sirén teki osin väitöskirjaansa pohjautuvan elämäkerran isoisoisästään Akseli Gallen-Kallelasta.

Gallen-Kallela-Sirén työskenteli neljä vuotta dosenttina Jerusalemin heprealaisessa yliopistossa, missä hän opetti modernin ja nykytaiteen lisäksi estetiikkaa, museologiaa ja taideteoriaa. Gallen-Kallela-Sirén on kuulunut usean suomalaisen kulttuuriorganisaation, kuten Designmuseon, Kuvataideakatemian, taiteen keskustoimikunnan ja valtion kuvataidetoimikunnan, hallituksiin.

## Guggenheimin asiamies
Gallen-Kallela-Sirén toimi vuoden 2011 alusta Helsingin kaupungin edustajana Guggenheim-säätiön johdolla toteutettavassa työssä, jossa selvitettiin mahdollisuutta perustaa Guggenheim-museo Suomeen.

## Teos
* 

## Lähteet
* Tampereen taiteilijaseura
* Hs.fi

### Viitteet

## Aiheesta muualla
* Kansakunnan perillinen Janne Gallen-Kallela-Sirén (Ylen Elävä arkisto)
Amurinleopardi

**Amurinleopardi** (*Panthera pardus orientalis*) on maailman harvinaisin kissapeto. Amurinleopardeja on luonnossa jäljellä enää noin 60–100 yksilöä. Amurinleopardi on luokiteltu äärimmäisen uhanalaiseksi. 

## Ulkonäkö ja koko
Amurinleopardilla on suuremmat tummat pilkut kuin muilla leopardin alalajeilla. Amurinleopardin karva on kesällä 2,5 cm pitkä, talvella jopa seitsemänsenttinen. Turkin tummien pilkkujen välinen alue on kesällä kullanruskea, talvella kermanvalkoinen. Naaras painaa 25–45 kiloa, uros 32–48 kiloa.

## Levinneisyys ja kanta
Amurinleopardeja eli aiemmin Korean niemimaalla ja Koillis-Kiinassa, mutta nykyään niitä tavataan luonnossa ainoastaan Venäjän Kaukoidässä. Kantaa on pienentänyt etenkin salametsästys sekä liiallinen elinalueiden pirstoutuminen. Amurinleopardia on metsästetty sen kauniin turkin takia sekä kiinalaisen lääketieteen tarpeisiin.

Amurinleopardin suojelemiseksi on tehty paljon työtä, ja sen ansiosta lajin luonnossa elävä kanta on noussut 30:stä noin 80:een. Geneettinen vaihtelu näin pienen kannan sisällä on vähäistä, ja yksittäinen onnettomuus kuten iso metsäpalo tai epidemia voi hävittää eläimen sukupuuttoon sen luontaisilta elinalueilta.

Maailman eläintarhoissa amurinleopardeja on noin 200, joista Euroopassa puolet. Suomessa amurinleopardin voi nähdä Korkeasaaren eläintarhassa. Korkeasaaren mukaan täysin puhtaita amurinleopardeja on vain muutamia yksilöitä tarhoissa näistä määristä. Tarhakantoihin muualle maailmaan on lähinnä risteytynyt pohjoiskiinalaista *Panthera pardus japonensis* -alalajia. Eurooppalaiset eläintarhat pitävät yllä amurinleopardien suojeluohjelmaa, johon myös Korkeasaaren eläimet kuuluvat. 

## Lähteet

## Aiheesta muualla
*Kissaeläimet Tunturisusi.comissa
Abba (albumi)

**Abba** on ruotsalaisen Abba-yhtyeen huhtikuussa 1975 ilmestynyt kolmas studioalbumi, joka sisältää muun muassa kappaleet ”Mamma Mia” ja ”SOS”. Albumilla yhtye löysi oman tyylinsä ja luopui ajatuksesta, jonka mukaan Abban kaikki jäsenet laulaisivat yhtä paljon. Pääasiallinen vastuu lauluosuuksista oli siirtynyt yhtyeen naisjäsenille.

Albumi nousi Ruotsissa listaykköseksi pysyen sillä paikalla suurimman osan vuodesta. Australiassa se oli kärjessä 12 viikon ajan.

Kappaleista ”Mamma Mia”, ”SOS”, ”Bang-A-Boomerang” ja ”I Do, I Do, I Do, I Do, I Do” kuvattiin promovideot, jotka maksoivat yhteensä 50&nbsp;000 Ruotsin kruunua.

*Abba*-albumi pääsi vuonna 2009 mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

## Kappaleet
**A-puoli**
#
#
#
#
#
#
**B-puoli**
#
#
#
#
#

### Remasteroidun version bonuskappaleet

 
 


## Kokoonpano
### Abba
*Benny Andersson – syntetisaattori, piano, kosketinsoittimet, laulu, klavinetti
*Agnetha Fältskog – laulu 
*Anni-Frid Lyngstad – laulu 
*Björn Ulvaeus – kitara, laulu 

### Muut
*Ulf Andersson – altto- ja tenorisaksofonit
*Ola Brunkert – rummut
*Bruno Glenmark – trumpetti 
*Rutger Gunnarsson – bassokitara 
*Roger Palm – rummut 
*Janne Schaffer – kitara 
*Finn Sjoberg – kitara 
*Bjorn Utvous – kitara 
*Mike Watson – bassokitara 
*Lasse Wellander – kitara 

## Arvostelut
*Allmusic () 

## Lähteet
*

### Viitteet
Marañón

**Marañón-joki** on yksi Amazonin alkulähteiden joista. Se alkaa Perussa noin 5&nbsp;800 metrin korkeudelta Yapuran jäätiköltä Andeilta.

Joki kulkee ensin 1&nbsp;600 kilometriä, yhtyy Ucayali-jokeen, ja nämä joet yhdessä muodostavat Amazonin alun Nautan lähellä Loreton alueella. Marañonin tärkeimpiä sivujokia ovat Utcubamba, Crisnejas, Chamayo, Cenepa, Santiago, Morona, Pastaza, Huallaga ja Tigre.

Koskien ja putousten takia joella voi kulkea veneellä vain sen alajuoksulla. Jokilaakson kansoista mainittakoon jibarot.

## Aiheesta muualla
Pop Media

**Pop Media Oy** (Vuosina 2002–2006 *Como Media Oy*) on elokuviin ja musiikkiin keskittynyt viihdemediayhtiö, joka ylläpitää näihin aloihin liittyviä verkkosivustoja ja kustantaa aikakauslehtiä. Marraskuussa 2006 tuolloinen Como Media ja Popmedia Finland yhdistyivät Pop Media Oy:ksi.

Pop Media Oy:n omistus on jakautunut institutionaalisten ja yksityisten sijoittajien kesken. Toimitusjohtajana toimii Tuomo Häkkinen.

## Pop Median verkkojulkaisut
* Como – elokuvat, musiikki ja viihde
* Festarit.fi – festivaalikalenteri
* Meteli.net – keikkakalenteri
* *[[Rumba (lehti)|Rumba]]* – musiikki
* Voice.fi – viihde

## Pop Median julkaisemat aikakauslehdet
* *[[Episodi (lehti)|Episodi]]* – elokuvalehti
* *[[Inferno (lehti)|Inferno]]* – raskaan rockin erikoislehti
* *[[Soundi]]* – rockmusiikkilehti
* ''Pelaaja'' - videopelilehti

## Lähteet

## Aiheesta muualla
* Virallinen sivusto
Albanian parlamentti

**[[Albania]]n [[parlamentti]]** () koostuu 140:stä nelivuotiskaudelle valitusta jäsenestä. Parlamenttivaaleissa käytetään suoran kansanvaalin ja suhteellisen vaalitavan yhdistelmää. Jäsenistä 100 valitaan suoralla kansanvaalilla ja 40 suhteellisella vaalitavalla. Parlamentti valitsee pääministerin, joka muodostaa hallituksen. Parlamentti myös valitsee Albanian presidentin. Albanian parlamentin suurin puolue on Sosialistinen puolue, jolla on 74 paikkaa.

## Historia
Albanian lyhytikäisessä ensimmäisessä tasavallassa oli parlamentti vuosina 1925–1928. Se oli kaksikamarinen.

## Lähteet

## Aiheesta muualla
* Albanian parlamentin viralliset sivut ,
Glen tai Glenda

**Glen tai Glenda** on vuonna 1953 valmistunut Ed Woodin ohjaama elokuva. Elokuvan pääosassa on Bela Lugosi ja Woodin silloinen tyttöystävä Dolores Fuller. Elokuva on faktaa ja fiktiota yhdistelevä dokudraama. Se käsittelee transvestismia ja transsukupuolisuutta. Elokuva on osaksi omaelämäkerrallinen. Wood itse oli transvestiitti ja elokuva on vetoomus suvaitsevaisuuden puolesta. Sittemmin se on saavuttanut kulttielokuvan aseman pienen tuotantobudjetin ja omaperäisen tyylinsä johdosta. 

## Tausta
Christine Jorgensenin sukupuolenkorjausleikkaus herätti runsaasti huomiota Yhdysvalloissa vuonna 1952. Leikkaus innoitti halpaelokuvatuottaja George Weissin teettämään aiheesta elokuvan. Weiss valitsi elokuvan ohjaajaksi Ed Woodin, johtuen tämän transvestismista. Wood hyväksyi tehtävän ja otti rahat, mutta tekikin sen sijaan elokuvan transvestismista. Kun elokuva valmistui, piti Wood sitä liian lyhyenä ja liian poikkeavana alkuperäisestä tehtävänannosta. Niinpä hän lisäsi elokuvaan muutamia kohtauksia sukupuolenkorjauksesta. Elokuva julkaistiin lopulta vain, koska se oli jo aiemmin myyty useisiin elokuvateattereihin.

## Aiheesta muualla
Mörttinen, Valtteri: Glen or Glenda (1953) *Laajakuva 01.04.2016*
Nicolae Văcăroiu

**Nicolae Văcăroiu** (s. 5. joulukuuta 1943) on romanialainen Sosiaalidemokraattisen puolueen poliitikko. Hän on toiminut maansa pääministerinä vuosina 1992–1996 ja senaatin puheenjohtajana 2000–2008.

Văcăroiu oli siirtymävaiheen presidenttinä aikavälillä 20. huhtikuuta – 23. toukokuuta 2007 parlamentin erotettua presidentti Traian Băsescun virantoimituksesta ennen viraltapanokansanäänestyksen jatkettua hänen kauttaan.
The Ghan

**The Ghan** on australialainen matkustajajunavuoro, joka liikennöi Adelaidesta Alice Springsin kautta Darwiniin. Juna liikennöi 2&nbsp;979&nbsp;kilometrin mittaisella reitillä kahdesti viikossa. Matkan kesto pääteasemien välillä on 49–54 tuntia, sisältäen neljän tunnin pysäykset Adelaidessa ja Katherinessa.

Nykyisen junavuoron nimi on lyhennetty muoto junavuoron aiemmasta lempinimestä, *The Afghan Expressistä*. Lempinimi viittasi afgaanien ohjastamiin kamelikaravaaneihin, jotka liikkuivat samalla reitillä ennen rautatien valmistumista.

## Historia
Ensimmäinen juna liikennöi Commonwealth Railwaysin omistamalla Port Augustan ja Alice Springsin välisellä rataosalla 6. elokuuta 1929. Tuolloin käytössä olleen rautatien raideleveys oli 1&nbsp;280&nbsp;millimetriä.

Vasta vuonna 1980 valmistui uusi Tarcoolan ja Alice Springsin välinen standardiraideleveyksinen rataosuus. Tämä raideleveydeltään 1&nbsp;435&nbsp;millimetrin rataosuus yhdisti Alice Springsin Trans-Australian Railway -ratalinjaan, ja samalla myös henkilöliikenne siirtyi käyttämään uutta rataa.

Alice Springsin ja Darwinin välisen rataosuuden rakennustyöt aloitettiin heinäkuussa 2001, ja ensimmäinen matkustajajuna saapui Darwiniin 4. helmikuuta 2004.

## Liikennöinti
*The Ghan* liikennöi reitillään kahdesti viikossa. Aiemmin Alice Springsin ja Darwinin välisellä osuudella liikennöitiin yksi vuoro viikossa sesonkiaikojen ulkopuolella. Junaa liikennöi Secro Group -konserniin kuuluva Great Southern Railway -yhtiö.

## Onnettomuudet
12. joulukuuta 2006 *The Ghan* törmäsi tasoristeyksessä ajoneuvoyhdistelmään, jolloin seitsemän junan yhdestätoista vaunusta suistui kiskoilta. Onnettomuus tapahtui 35 kilometriä etelään Adelaidesta. Yksi junan matkustajista loukkaantui vakavasti ja vietiin sairaalaan kriittisessä tilassa. Ajoneuvoyhdistelmän kuljettaja pidätettiin.

6. kesäkuuta 2007 *The Ghan* törmäsi ajoneuvoyhdistelmään tasoristeyksessä. Onnettomuuspaikka sijaitsi 50 kilometriä pohjoiseen Adelaidesta. Turmassa loukkaantui kolme matkustajaa, ajoneuvoyhdistelmän kuljettaja jäi puristuksiin ajoneuvonsa hyttiin.

## Lähteet
*Rozycki, Jack (tammi – maaliskuu 2003). "The Never Never Line. Australia's biggest project: the Adelaide-Darwin railway". *[[Australian Geographic]]* 69: s. 50–67.

### Viitteet

## Aiheesta muualla
* The Ghan 
* History of the line 
* History of the Adelaide-Darwin Railway 
* The Ghan ephemera
Jaak Aab

**Jaak Aab** (s. 9. huhtikuuta 1960 Valga) on virolainen keskustapuolueen poliitikko.

Aab on valmistunut vuonna 1986 Tallinan pedagogisesta instituutista ja on koulutukseltaan venäjän kielen ja kirjallisuuden opettaja. Hän on toiminut Võhman kaupungin pormestarina vuosina 1998–2002 ja Viron kaupunkien liiton johtajana vuosina 2003–2005.

Aabia on pidetty Viron yhtenä arvostetuimpana asiantuntijana aluepolitiikkaan ja maaseudun asioihin liittyvissä kysymyksissä. Hänet nimitettiin Ratasin hallituksen julkishallintoministeriksi kesäkuussa 2017 edeltäjänsä Mihhail Korbin erottua tehtävästä. Tätä ennen Aab oli toiminut urallaan myös sosiaaliministerinä vuosina 2005–2007 ja Riigikogun jäsenenä. Aab jäi kiinni ylinopeudesta ja rattijuopumuksesta huhtikuussa 2018, minkä jälkeen hän ilmoitti eroavansa julkishallintoministerin tehtävistä.

## Lähteet

## Aiheesta muualla
* Jaak Aabin esittely Riigikogun sivuilla
Villa Victor

**Villa Victor** on Oulun kaupungin monikulttuurikeskus, kaikille avoin matalan kynnyksen kohtaamispaikka. Monikulttuurikeskus järjestää kansainvälisiä kulttuuritapahtumia, erilaisia kerhoja, suomen kielen opetusta, mentorointia ja tulkattuja infotilaisuuksia vieraskielisille oululaisille.   

Villa Victorin nimi juontuu siitä, että vuosina 2007–2014 Oulun kaupungin kansainvälinen toimintakeskus (myöhemmin monikulttuurikeskus) toimi Viktor J. Sucksdorffin suunnittelemassa jugendtyylisessä De Gamlas Hem -nimisessä rakennuksessa.    

Villa Victor muutti vuoden 2014 lopussa Oulun keskustassa sijaitsevaan Kirkkotorin koulutuskeskukseen (Asemakatu 5), jossa se toimi vuoden 2016 elokuuhun saakka. Villa Victor toimi elokuusta 2016 elokuuhun 2020 osoitteessa Torikatu 23. Elokuun 2020 lopusta lähtien Villa Victorin toiminta on sijoittunut Oulu10:iin (Torikatu 10), jossa järjestetään mm. suomen kielen opetusta sekä erilaisia tapahtumia. Monikielinen neuvonta siirtyi keväällä 2023 osaksi samaan aikaan aloittanutta International House Oulu -palvelukonseptia, joka sijaitsee Oulun BusinessAseman tiloissa, Hallituskatu 36 B https://oulu.com/ihoulu/    

## Historia
Kansainvälinen toimintakeskus aloitti toimintansa vuonna 2000 nimellä *Kansainvälinen toimintakeskus Toppelius*. Keskuksen nimi tuli Oulun keskustassa sijaitsevasta vanhasta Toppeliuksen talosta, jossa toiminta aloitettiin. Keskus siirtyi seuraaviin tiloihinsa Hollihakaan vuoden 2007 alussa. Uuden nimen *Villa Victor* toimintakeskus sai uusista toimitiloistaan, jotka sijaitsivat Viktor J. Sucksdorffin suunnittelemassa vanhassa jugendrakennuksessa vuoteen 2015 saakka. Nykyään entinen Kansainvälinen toimintakeskus tunnetaan Oulun kaupungin monikulttuurikeskus Villa Victor -nimellä, ja se sijaitsee samoissa tiloissa Oulun kaupungin keskitettyjen asiakaspalvelujen kanssa Oulu10:ssä (Torikatu 10).  

## Lähteet

## Aiheesta muualla
* Villa Victorin kotisivut
Raivo Järvi

**Raivo Järvi** (23. joulukuuta 1954 Pärnu ‒ 17. kesäkuuta 2012) oli virolainen kuvittaja, toimittaja ja poliitikko, joka kuului liberaaliin Viron reformipuolueeseen.

Järvi oli jäsenenä X, XI ja XII Riigikogussa. Hän opiskeli Viron taideinstituutissa ja on työstänyt muun muassa kuvituksia kirjoihin. Raivo Järvellä oli urallaan useita suosittuja radio- ja televisio-ohjelmia, joiden ansiosta virolaiset tunsivat hänet lempinimellä ”**Onu Raivo**” (Raivo-eno).

Järvi opiskeli Viron taideakatemiassa. Vuodesta 1983 vuoteen 2003 hän työskenteli freelanceartistina. Hän kuvitti enemmän kuin 22 kirjaa ja kirjoitti ja kuvitti yhden lastenkirjan.

Järvi esiintyi televisio- ja radio-ohjelmissa, joista tunnetuimmat olivat *[[Kõige Suurem Sõber]]* ja *[[Onu Raivo Jutupliiats]]* sekä esiintyi Radio Kuku -kanavalla showssaan *Onu Raivo rännakud*.

Järvi oli naimisissa Tatjana Järven (ballerina) kanssa, ja hänellä on edellisestä avioliitostaan yksi poika. Hän kuoli lyhytaikaiseen sairauteen 17. kesäkuuta 2012.

## Lähteet

## Aiheesta muualla
* Raivo Järven esittely Riigikogun sivuilla
Luciano Astudillo

**Luciano Astudillo** (s. 28. elokuuta 1972) on ruotsalainen sosiaalidemokraattien poliitikko. Hän syntyi Chilessä, mutta varttui Malmössä ja on ollut vuodesta 2006 jäsenenä valtiopäivillä, jossa hän edustaa Malmön kaupungin vaalipiiriä ja täyttää paikan 123.

## Aiheesta muualla
* Esittely Ruotsin valtiopäivien sivuilla
Ulrika Bergman

**Ulrika Bergman** (s. 11. heinäkuuta 1975 Östersund) on ruotsalainen curling-pelaaja. 

Bergman on voittanut kaksi maailmanmestaruutta (2005 ja 2006) ja kaksi Euroopan-mestaruutta (2004, 2005). MM-kilpailuista hän on saavuttanut Ruotsin joukkueessa hopeaa vuonna 2002 ja EM-kisoista hopeaa 1999. Torinon olympialaisissa 2006 hän kuului kultaa voittaneeseen Ruotsin joukkueeseen. Junioreiden maailmanmestaruuskilpailuista Bergman saavutti 1995 hopeaa, ja pronssia 1994 ja 1996.

## Saavutukset
* Olympiakultaa 2006
* Maailmanmestaruus 2005
* Maailmanmestaruus 2006
* MM-hopeaa 2002
* Euroopan-mestaruus 2004
* Euroopan-mestaruus 2005
* EM-hopeaa 1999
* Junioreiden MM-hopeaa 1995
* Junioreiden MM-pronssia 1994
* Junioreiden MM-pronssia 1996

## Aiheesta muualla
* Kotisivut
Bohol

**Bohol** on saari Visayasin saariryhmässä Filippiineillä. Se sijaitsee Cebun kaakkoispuolella, Leyten lounaispuolella. Vuodesta 1971 alkaen se muodostaa oman provinssinsa.

Saaren pinta-ala on 3&nbsp;269&nbsp;km² ja sen rantaviiva on 261&nbsp;km pitkä. 

## Maantiede
Bohol on ovaalinmuotoinen, sen pääakseli suuntautuu koillisesta lounaaseen, pohjoisessa Camotesinmeri ja etelässä Mindanaonmeri. Provinssiin kuuluvat myös pääsaarta ympäröivät 81 pienempää saarta ja luotoa. Rantoja reunustavat monin paikoin koralliriutat. Saaren maasto on loivasti kumpuilevaa. 

Sisämaassa maasto muuttuu mäkisemmäksi ja saarella elää runsaasti harvinaisia kasveja ja eläimiä. Saaren korkein kohta on 870 metriä merenpinnan yläpuolella ja paikoitellen mäet putoavat jyrkästi mereen. Saaren sisäosat ovat tärkeitä maatalousalueita. Alueella on myös runsaasti makeaa vettä ja teollisuusmineraaleja kuten kalkkikiveä ja piitä. Saarelta on löydetty yli 100 luolaa, joista suurin sijaitsee saaren itäosassa.

Boholin kalkkikivi muodostaa erilaisia karstimuodostelmia kuten luolia ja Suklaakukkulat. Bohol on Unescon Geopark-luettelossa ja Suklaakukkulat ovat ehdokkaana myös maailmanperintölistalle.

Suklaakukkuloita  pidetään yhtenä Filippiinien luonnonihmeistä. Boholiin viitataankin usein nimellä *Filippiinien jalokivet*. Kukkulat koostuvat kalkkikivestä, joka on muodostunut jääkauden jälkeen paikalle jääneistä koralleista. Kukkuloiden nimi johtuu siitä, että ne muuttuvat kesäisin 
ruskeiksi.

Useimmat Boholin hiekkarannoista ovat erittäin hienohiekkaisia ja valkoisia. Hiekkaa viedään myös muualle maailmaan. Saariprovinssin tunnetuimmat rannat sijaitsevat Panglaon saarella.

Saaren läpi kulkee Loboc-joki, joka virtaa itärannikolta saaren keskustaan. Saarella sijaitsee myös useita vesiputouksia.

Toisin kuin suurin osa Luzonista ja Visayasin pohjoisosista, Bohol on suojassa maata koettelevilta pyörremyrskyiltä. Sää on yleensä hyvä vuoden ympäri. Marraskuusta huhtikuuhun vallitsee pohjoismonsuuni *amihan*, jolloin lämpötila on päivisin keskimäärin 28&nbsp;°C ja laskee yöllä 25&nbsp;°C. Kesäkaudella toukokuusta heinäkuuhun lämpötila on korkeampi ja sää on erittäin kostea lounaismonsuunin, *habagatin*, johdosta. Kesäkauden sää ei ole helposti ennustettavissa. 

## Lähteet
Ranskan Grand Prix 1989

**Ranskan Grand Prix 1989** oli Formula 1 -sarjan osakilpailu, joka ajettiin 9. heinäkuuta 1989 Paul Ricardin radalla Ranskassa. Kilpailun voitti McLarenilla ajanut Alain Prost, jolle voitto oli kauden toinen.

## Tulokset

## Muuta

*Paalupaikka: Alain Prost – 1.07,203
*Nopein kierros: Mauricio Gugelmin – 1.12,090 (kierroksella 29)
*Jean Alesin, Éric Bernardin, Martin Donnellyn, Bertrand Gachot'n ja Emanuele Pirron ensimmäinen Grand Prix
*Jean Alesin ensimmäiset MM-pisteet
*Olivier Grouillardin ensimmäinen ja ainoa MM-piste
*Alain Prostin 20. paalupaikka
*Mauricio Gugelminin ensimmäinen kilpailun nopein kierros
*Ferrarin 450. Grand Prix
*Onyx-tallin ensimmäiset MM-pisteet
* YLE lähetti kilpailun suorana lähetyksenä selostajana Juha Jokinen.
* Kilpailu nähtiin suorana lähetyksenä klo 15.35-18 välisenä aikana TV1:ssä Suomessa.
* Helsingin Sanomat 9.7.1989

## Lähteet
Jon English

**Jonathan James ”Jon” English** (26. maaliskuuta 1949 Lontoo, Britannia – 9. maaliskuuta 2016) oli englantilaissyntyinen australialainen muusikko ja näyttelijä.

English muutti Australiaan vanhempiensa kanssa 12-vuotiaana. Hän oli tunnettu rocklaulaja Australiassa ja näytteli sikäläisessä Jesus Christ Superstar* -tuotannossa [[Juudas Iskariot]]in roolin.

Vuonna 1978 English näytteli australialaisessa minisarjassa *Vastatuuleen'' Jonathan Garrettia. Minisarjan tapahtumat sijoittuvat 1800-luvun alun brittiläisen imperiumin hallitsemaan Australiaan, jonne Garrett on karkotettu Englannista. English ja Mario Millo sävelsivät 13-osaiseen minisarjaan musiikin. Englishin levyttämä tv-sarjan tunnuskappale ”Six Ribbons” nousi listaykköseksi ainakin kuudessa maassa. Sarjan tunnuskappaleen on levyttänyt suomeksikin usea artisti.

English kuoli leikkauksen jälkeisenä komplikaationa tulleen aortan läpissä ilmenneen ongelman vuoksi.

## Lähteet
*

### Viitteet

## Aiheesta muualla
Red Alert

**Red Alert** voi tarkoittaa muun muassa seuraavia asioita:

* ''Red Alert'', Peter Georgen romaani
* ''Red Alert'', reggae- ja dancehall-artisti Sizzlan albumi
* *[[Command & Conquer: Red Alert]]*, tietokonepeli
* *[[Command & Conquer: Red Alert 2]]*, edellisen jatko-osa
* *[[Command & Conquer: Red Alert 3]]*, edellisen jatko-osa
* *[[DJ Red Alert]]*, yhdysvaltalainen hip hop -dj
* *[[Red Alert (Transformers)|Red Alert]]*, Transformers
Boro (Formula 1 -talli)

**Boro** oli hollantilainen Formula 1 -talli, joka kilpaili sarjassa kausilla – osallistuen kahdeksaan kilpailuun. Talli kilpaili Ensignin vanhalla uudelleen nimetyllä kalustolla ja Ford Cosworth DFV -moottoreilla. Boron parhaaksi saavutukseksi jäi Larry Perkinsin ajama kahdeksas sija Belgian GP:sta 1976.

## Formula 1-tulokset

## Lähteet
Luettelo Alpes-Maritimesin kunnista

Tämä on **luettelo [[Alpes-Maritimes]]in departementin kunnista** Ranskassa. Departementissa on 163 kuntaa.

* (CAP) Moyen Pays Provençalin *[[communauté d'agglomération]]*, perustettu vuonna 2002.
* (CAR) Riviera Françaisen *communauté d'agglomération*, perustettu vuonna 2002.
* (CAN) Nice-Côte d'Azurin *communauté d'agglomération*, perustettu vuonna 2002.
* (CAS) Sophia Antipolis'n *communauté d'agglomération*, perustettu vuonna 2002.
Ellsworthvuoret

**Ellsworthvuoret** on noin 321 km pitkä ja 48 km leveä pohjois-eteläsuuntainen vuorijono Etelämantereen länsiosassa Ellsworthinmaalla. Se rajoittuu lännessä Weddellinmerta peittävän Ronnen jäähyllyyn. Ellsworth-vuoret ovat Antarktiksen korkein vuorijono, mutta sen syrjäisen sijainnin vuoksi alueelle pääsy on jopa Etelämantereen mittakaavassa vaikeaa.

Vuoriston läheisyydessä mannerjäätikön alla sijaitsee laaja Ellsworthinjärvi.

## Rakenne
Ellsworth-vuoret koostuvat kahdesta erillisestä vuorijonosta. Osia erottaa Minnesotan jäätikkö. Ellsworth-vuorten ikä tunnetaan huonosti. Niiden kiviaines on voimakkasti poimuttunutta sedimenttiä paleotsooiselta maailmankaudelta, mutta vuorten geologia sopii huonosti muuten yhtenäiseen Länsi-Antarktiksen geologiaan. Sen sijaan ne muistuttavat paljon Transantarktisia vuoria.

### Sentinel-vuoret
Jonon pohjoisosan muodostavat Sentinel-vuoret (koordinaatit ). Monet Sentinel-vuorten huipuista nousee yli neljän kilometrin korkeuteen ja jonoon kuuluukin mm. koko Etelämantereen korkein huippu, Vinsonin massiivi (4892m). Muista huipuista mainittakoon suomalaisen Veikka Gustafssonin valloittama Mount Sisu. Vuoriston löysi Lincoln Ellsworth Antarktiksen ylilennollaan vuonna 1935 ja nimesi sen ilmaistakseen vuorten merkityksen maamerkkinä jäätikön keskellä (sana *sentinel* tarkoittaa vartiomiestä). Vuoristo kartoitettiin vuosina 1958&ndash;1961.

### Heritage-vuoret
Eteläisen osan muodostavat suhteellisen matalat ja hajanaisesti sijoittuneet Heritage-vuoret (koordinaatit ), joka on noin 160km pitkä ja 48km leveä vuorijono. Vuoriston pohjoisosan näki luultavasti ensimmäisenä Lincoln Ellsworth Antarktiksen ylilennollaan vuonna 1935. Alue ilmakuvattiin ja kartoitettiin vasta vuosina 1961&ndash;1966.

## Lähteet

## Aiheesta muualla
Renault Caravelle

**Renault Caravelle** on Renault’n vuosina 1958–1968 valmistama avoauto. Pohjois-Amerikan ulkopuolella sitä myytiin neljänä ensimmäisenä vuonna nimellä **Renault Floride**.

Floride esiteltiin vuoden 1958 Pariisin autonäyttelyssä. Se oli pieni takamoottorinen cabriolet, jonka oli muotoillut Carrozzeria Ghian Pietro Frua. Floride perustui Renault Dauphine -sedanin tekniikkaan. Tehottoman moottorinsa vuoksi sitä kutsuttiin alkuvuosinaan mediassa ”lampaaksi suden vaatteissa”. Gordinin virittämää mallia, joka tuotti 40 hevosvoimaa vakiomallin 35 hevosvoimaan verrattuna, myytiin myös. Floride esiteltiin Yhdysvalloissa ja Kanadassa nimellä Renault Caravelle vuosi Euroopan julkaisun jälkeen.  

Auton tehonpuutetta helpotettiin hieman, kun vuonna 1962 Renault Dauphinen kanssa yhteinen voimanlähde korvattiin hiljattain markkinoille tulleesta Renault 8:sta peräisin olevalla 956 kuutiosenttimetrin moottorilla. Vuonna 1962 Floriden nimeksi tuli kaikilla markkinoilla Caravelle. Vuonna 1964 tuli saataville toinen Renault 8 -pohjainen moottori, 56 hevosvoimaa tuottava 1&nbsp;108 cm3:n moottori.
Luettelo Gironden kunnista

Tämä on **luettelo [[Gironde]]n [[departementti|departementin]] kunnista** Ranskassa. Departementissa on 542 kuntaa.

* (CUB) Bordeaux'n *[[communauté urbaine]]*, luotu vuonna 1966.
* (CAA) Bassin d'Arcachon Sudin *[[communauté d'agglomeration]]*, luotu vuonna 2002.
Smallville (kaupunki)

***Smallville*** on Teräsmiehen kuvitteellinen kotikaupunki. Nimi on esiintynyt Teräsmiehestä kertovista sarjakuvalehdissä vuodesta 1945 alkaen.

Televisiosarja *[[Smallville]]* sijoittuu myös samaiseen kaupunkiin.
Musiikkia

**Musiikkia** on Isokynä & Orfeus -nimellä julkaistu Dave Lindholmin kolmas sooloalbumi, jonka taustabändinä soittaa Orfeus-yhtye. Se julkaistiin kesäkuussa 1974.

## Kappaleet
#
#
#
#
#
#
#
#
#
#

### CD-bonukset
#Tapaaminen
#Voi kun riittäis pieni taivas
#Vanha ruskea kirja
#Hei mitä on olla vapaa

## Kokoonpano
* Isokynä Lindholm – kitarat ja laulu
* Janne Ödner – kitara
* Heikki Hiekkala – urut, pianot, kellopeli ja laulu
* Limousine Leppänen – rummut ja laulu
* Klaus Stolt – basso

+

* Tiitta Spout – laulu (7)

### Tuotanto
* Jan Ödner – tuottaja
* Måns Groundstroem – tuottaja
* Erkki Hyvönen – äänittäjä
* Paul Jyrälä – äänittäjä
Britannian Grand Prix 1989

**Britannian Grand Prix 1989** oli Formula 1 -sarjan osakilpailu, joka ajettiin 16. heinäkuuta 1989 Silverstonen radalla Britanniassa. Kilpailun voitti McLarenilla ajanut Alain Prost, jolle voitto oli kauden kolmas.

## Tulokset

## Muuta

*Paalupaikka: Ayrton Senna – 1.09,099
*Nopein kierros: Nigel Mansell – 1.12,017 (kierroksella 58)
*40. Britannian Grand Prix
*Luis Pérez Salan uran ensimmäinen ja ainoa MM-piste.

## Lähteet
Aurinkosynkroninen kiertorata

**Aurinkosynkroninen rata** (SSO, Sun-synchronous orbit) on verraten matala Maa-keskinen kiertorata (LEO, ). Ratakorkeus on tyypillisesti 600–800 km. Radalle on ominaista ratatason siirtyminen yhden asteen verran idemmäksi joka päivä. Tällöin Aurinkoon nähden ratatason kiertymä pysyy paikoillaan eli satelliitti kiertää maata samoissa valaistusolosuhteissa päivästä toiseen. 

Aurinkosynkroninen rata onkin suosittu Maata kiertävien tutkimussatelliittien, kuten sääsatelliittien, käyttämä kiertorata. Esimerkkejä aurinkosynkronisilla radoilla olevista satelliiteista ovat NOAA-satelliitit ja Meteor-satelliitit.
Varsinais-Suomen rykmentti

**Varsinais-Suomen rykmentti** oli valkoisten länsiarmeijan joukko-osasto Suomen sisällissodassa. Rykmentin komentaja oli kapteeni vapaaherra M. R. Carpelan.
Sodan aikana rykmenttiin ehti muodostua ainoastaan yksi pataljoona ja yksi vapaajoukko.

Rykmentistä muodostettiin sodan jälkeen **Turun Vartiopataljoona**

## Joukko-osastot
* **[[Varsinais-Suomen rykmentin 1. pataljoona (valkoiset)|1. pataljoona]]**
Komentaja: kapteeni kreivi C. E. Ehrensvärd.
***[[Varsinais-Suomen rykmentin 2. pataljoona (valkoiset)|2. pataljoona]]**
:Pataljoonan adjutanttina reservin vänrikki Gustav Robert Rothberg.
* **Salon seudun vapaajoukko**
Komentaja: kapteeni E. Pohjavuori.

## Lähteet

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
Mieslahti

**Mieslahti** on Paltamon kunnassa sijaitseva kylä.

Mieslahti sijaitsee noin 7 kilometriä kunnan keskustasta itään valtatie 22:n varrella. Kylässä on noin 350 asukasta. Mieslahdesta on matkaa Kontiomäkeen 10 kilometriä, Kajaaniin 28 kilometriä ja Ouluun 150 kilometriä. Mieslahteen laskee pohjoisimpana pengerretty Miesjoki, sen alla pari puroa: Kylmänpuro ja Pitkäpuro. Pitkänperänlahti on matala ja siihen vedet tulevat lännestä lähinnä Hyrynsalmen reittiä pitkin Kiehimästä, Paltamon kirkonkylästä itäsuuntaan. 

Mieslahdessa sijaitseva kansanopisto, Kainuun Opisto on perustettu vuonna 1909.

Mieslahteen laskee itäsuunnasta Miesjoki, johon myydään kalastuslupia. Mieslahden ranta on kalastajien suosima.

Mieslahti on kylärakenteeltaan sellainen, että sen pohjoispuolella sijaitsee varsinainen Mieslahden kylä ja eteläpuolella on Saviranta sekä siitä etelään Kajaanin puoleinen Jormua.  

Mieslahden nähtävyyksiin kuuluu Posti-Kallen reitti, 17 kilometriä pitkä vanhaa Kalle Moilasen 25 kilometrin pituista postireittiä mukaileva polku, jonka varrella on muun muassa geokätköjä.

## Talkkiesiintymä
Mieslahden talkkiesiintymästä on tehty koelouhintaa jo vuonna 1987 Myllykoski Oy:n toimesta. Yhdysvaltalainen Mondo Minerals omistaa nykyään suurimman osan esiintymästä, ja sen tarkoituksena on perustaa alueelle kaivos, josta louhittaisiin talkkia keskimäärin 150&nbsp;000 tonnia vuodessa 20 vuoden ajan. Pohjois-Suomen aluehallintovirasto hylkäsi Mondo Mineralsin ympäristölupahakemuksen syksyllä 2013. Esiintymän ympäristössä on Natura 2000 -alueita, ja aluehallintoviraston mukaan varovaisuusperiaate huomioon ottaen ei voida sulkea pois sitä mahdollisuutta, että kaivostoiminta vaikuttaisi viitasammakon ja liito-oravan lisääntymis- ja levähdyspaikkoihin. Yhtiö aikoo hakea uudelleen kaivokselle ympäristö- ja vesienkäsittelylupaa muun muassa purkuputkimenettelyin. Purkuputken suuaukko sijaitsee Pitkänperänlahdella, joka on matala ja jossa veden virtaus on usein lännestä itään Kiehimänjoen vaikutuksen sekä tuulien pääsuunnan takia. Suunnitellun suuaukon lähellä on muun muassa yleinen uimaranta.

Mieslahden kylän alueelle on kuulunut myös Maailmankorven kaivospiiri Antinmäen aivan Jormuan metsästysmajan vieressä. Kaivospiiritoimitus kumottiin korkeimmassa hallinto-oikeudessa maaliskuussa 2017.

## Katso myös
*Jormuan ofioliitti

## Lähteet

 
## Kirjallisuutta
*
Varsinais-Suomen rykmentin 1. pataljoona

**Varsinais-Suomen rykmentin 1. pataljoona** oli valkoisten länsiarmeijan Linderin ryhmän Varsinais-Suomen rykmenttiin kuuluva joukko-osasto Suomen sisällissodassa. Pataljoonan komentaja oli kapteeni kreivi C. A. Ehrensvärd

## Joukko-osastot
***1. komppania**
Päällikkö: vääpeli L. Lindström.
* **2. komppania**
Päällikkö: reservivänrikki Eero Rydman.
* **3. komppania**
Päällikkö: jääkäri A. Grant.
* **4. komppania**
Päällikkö: vänrikki Reinhold Stackelberg.

## Lähteet

* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
Lillan

**Lillan** on Isokynä & Orfeus -nimellä julkaistu Dave Lindholmin livelevy ja neljäs sooloalbumi. Se jäi viimeiseksi albumiksi Orfeus-yhtyeen kanssa. Levy julkaistiin joulun alla 1974. Se sisältää Orfeuksen toiseksi viimeisen esiintymisen, joka taltioitiin 29.7.1974 Lilla Teaternissa. Venäjänkielisen kappaleen sanoittaja Elisabeth Babitzin on mm. Muskan ja Kirkan äiti. 

## Kappaleet
**A-puoli**
#
#
#
#
#
**B-puoli**
#
#
#

**CD-bonukset**
#
#
#
#
#

## Tekijät
### Muusikot
* Dave "Isokynä" Lindholm – kitara ja laulu
* Heikki "Hessu" Hiekkala – urut, klavinetti ja laulu
* Zape "Limousine" Leppänen – rummut ja laulu
* Klaus Stolt – basso

### Muut
* Äänitetty: 29.7.1974, Lilla Teatern
* Äänittäjä – Reino Isoaho

## Arvostelut
* Soundi.fi 

## Lähteet
Emily Deschanel

**Emily Erin Deschanel** ([deɪʃə'nɛl]; s. 11. lokakuuta 1976) on yhdysvaltalainen näyttelijä ja televisiotuottaja. Hän on näytellyt muun muassa tohtori Temperance Brennanin roolissa televisiosarjassa *[[Bones]]*.

## Nuoruus
Deschanel syntyi Los Angelesissa Kaliforniassa Oscar-ehdokkaanakin olleelle filmikuvaaja (mm. Titanic) ja ohjaaja Caleb Deschanelille ja näyttelijä Mary Jo Deschanelille (o.s. Weir). Deschanelin äiti on amerikanirlantilainen ja hänen isoisänsä on ranskalainen. Deschanelilla on nuorempi sisar, näyttelijä ja muusikko Zooey Deschanel.

## Ura
Deschanel teki ensimmäisen elokuvaroolinsa vuoden 1994 elokuvassa *It Could Happen To You*. Hänen seuraava huomattava roolinsa oli vuonna 2002 Stephen Kingin käsikirjoittamassa minisarjassa *[[Rose Red (elokuva)|Rose Red]]*. Sen jälkeen hän näytteli elokuvissa *[[Päämääränä Cold Mountain]]*, *[[The Alamo]]* ja *[[Glory Road (elokuva)|Glory Road]]*. Vuonna 2004 *Interview Magazine* -lehti valitsi Deschanelin kuuden lupaavimman naisnäyttelijän joukkoon.

Näyteltyään pääroolissa vuoden 2005 elokuvassa *[[Boogeyman (elokuva)|Boogeyman]]* Deschanel sai roolin Temperance Brennanina Foxin televisiosarjassa *[[Bones]]*, joka perustuu antropologi Kathy Reichsin kirjoihin. Deschanel esitti rooliaan sarjassa 12 tuotantokauden ajan, jonka jälkeen sarja lopetettiin. Roolityöstään *Bonesin* parissa hän on ollut Satellite-ehdokkaana, Teen Choice -ehdokkaana ja saanut Ewwy-palkinnon. Deschanel on toiminut yhtenä *Bonesin* tuottajista sarjan kolmannesta tuotantokaudesta alkaen.

Deschanel liittyi Alyson Hanniganin, Jaime Kingin, Minka Kellyn ja Katharine McPheen FunnyorDie.comin videopyjamabileisiin mainostaakseen säännöllisiä rintasyöpätutkimuksia Stand Up 2 Cancer -yhdistyksen puolesta.

## Yksityiselämä
Deschanel on vegaani ja eläinten oikeuksien puolustaja ja PETA:n jäsen. Deschanel on Access Hollywood -videolla Karen Dawnin kirjan *Thanking the Monkey: Rethinking the Way We Treat Animals* julkaisutilaisuudessa keskustelemassa kasvissyönnin hyödyllisyydestä ympäristölle ja kirjan kotisivujen videolla keskustelemassa eläinten oikeuksien tärkeydestä. Deschanel valmistui Bostonin yliopistosta ammattinäyttelijöiden koulutusohjemasta teatteritaiteen maisteriksi.

Deschanel meni naimisiin David Hornsbyn kanssa Los Angelesissa 26. syyskuuta 2010. Hänellä on kaksi lasta.

## Filmografia

## Lähteet

## Aiheesta muualla

*
MeStarat

**MeStarat** on Katri Helenan ja Jari Sillanpään vuonna 2004 hetkellisesti muodostama "yhtye". Parivaljakko teki saman nimisen massiivisen konserttikiertueen, joka kiersi loppuvuodesta läpi Suomen isojen esiintymislavojen. Konsertissa Sillanpää ja Katri Helena esittivät tunnetuimmat hittinsä. Konsertissa sirkustaiteilijat ja akrobaatit esiintyivät laulujen aikana. Kiertueen suuren suosion myötä järjestettiin vielä lisäkonsertteja vuoden 2005 puolella, joista Hartwall Areenan konsertti esitettiin Yle TV2:lla.

Vuonna 2007 kaksikko nousi jälleen yhteiselle esiintymislavalle MeStarat Joulushown muodossa.

## Singlet
**MeStarat* (2004)
**[[Vierellesi kaipaan / Odotetaan aikaa]]* (myynyt kultaa) (2007)

## Tietoa muualta
*MeStarat areenalla
Syöttöveden esilämmitin

**Syöttöveden esilämmitin** on voimalaitoksen lämmönsiirrin, jolla kuumennetaan syöttövettä väliottohöyryllä hyötysuhteen parantamiseksi. Kaikkea höyryä ei voida käyttää turbiinissa mekaanisen energian tuottamiseen ilman vesipitoisuuden liian suurta kasvua viimeisillä siipivyöhykkeillä. Osa höyrystä kannattaa ottaa turbiinista pois kesken paisunnan ja käyttää hyödyksi syöttöveden kuumennuksessa. Hyötysuhteen kannalta on optimaalista, että syöttöveden entalpia nousee saman verran jokaisessa esilämmitysasteessa.

## Matalapaine-esilämmittimet
Matalapaine-esilämmittimillä kuumennetaan lauhdevettä, joka on pumpattu lauhdepumpuilla lauhduttimista muutaman baarin paineeseen. Kuumennukseen tarvittava höyry saadaan matalapaineturbiinin väliotoista. Kuumennuksessa tiivistynyt väliottohöyry pumpataan syöttöveden joukkoon.

## Syöttövesisäiliö
Vesi kulkee useiden matalapaine-esilämmitysvaiheiden jälkeen syöttövesisäiliöön, joka toimii yleensä samalla yhtenä avoimena esilämmitysvaiheena. Höyry kulkee säiliössä oleviin putkiin ja sekoittuu suoraan kuumennettavaan veteen.

## Korkeapaine-esilämmittimet
Syöttövesipumppujen jälkeen olevia esilämmittimiä sanotaan korkeapaine-esilämmittimiksi ja niihin saadaan höyry korkea- tai välipaineturbiinin väliotoista.

## Katso myös
* Ekonomaiseri
MeStarat Joulushow

**MeStarat Joulushow** oli Katri Helenan ja Jari Sillanpään vuonna 2007 yhdessä tekemä joulukonserttikiertue, joka kiersi Suomen isoimmat areenat.

## Kiertueen päivämäärät
*23.11.Joensuu Areena 
 
*24.11 Lappeenrannan jäähalli 
 
*29.11. Kuopio-halli 
 
*30.11. Jyväskylän jäähalli 
 
*2.12. Lappi Areena, Rovaniemi 
 
*4.12. Botnia-halli, Vaasa 
 
*5.12. Seinäjoki Areena 
 
*7.12. Tampereen Messu- ja urheilukeskus Pirkkahalli
 
*8.12. Turkuhalli 
 
*12.12. Lahti-halli
 
*15.12. Hartwall Areena, Helsinki
8. Porin rykmentti 1. pataljoona

**N:o 8. Porin rykmentin 1. pataljoona** entinen Porin pataljoona oli valkoisten armeijan Satakunan ryhmään kuuluva joukko-osasto, joka sittemmin liitettiin länsiarmeijan Linderin ryhmän N:o 8. Porin rykmenttiin. Pataljoona muodostettiin Pomarkussa, pois lukien pataljoonan 2. komppania. Pataljoonan komentajina olivat kapteeni Allan Aalto, joka kaatui Noormarkun taistelussa 16. maaliskuuta 1918, jääkärikapteeni Gunnar Emil von Hertzen, Pataljoonan komentajan tehtäviä hoiti hetken myös jääkäriluutnantti Väinö Aleksander Alasmaa.

Pataljoona oli osin koottu myös Ikaalisten suojeluskuntalaisista.
## Joukko-osastot

### 1. komppania
**Päällikkö**: eläinlääkäri Åström, jääkärivänrikki Kaino Eino Niemeläinen (30. maaliskuuta alkaen), jääkärivänrikki Aarne Aleksander Peltonen (osallistui Uudenkaupungin suojeluskuntajoukkojen Turun pataljoona) mukana 3. maaliskuuta Ikaalisten valtaukseen, siirrettiin 20. huhtikuuta Porin rykmentin 3. pataljoonaan).

### 2. komppania
**Päällikkö**: jääkäriluutnantti Yrjö Johannes Ylänkö (haavoittui 30. maaliskuuta 1918 Harjakankaalla) ja jääkärivänrikki Karl Teodard (Tiddy) Nordman. Komppania ryhmittyi muusta pataljoonasta poiketen Lassilassa.
:**Joukkueenjohtajat**: jääkärivääpeli Akseli Rikhard Isopuro (toimi myös sapotööriosaston päällikkönä)

### 3. komppania
**Päällikkö**: jääkärivaravääpeli Sulo Emil Virén myöh. Vireoja (haavoittui 9. maaliskuuta ja siirrettiin 20. huhtikuuta Porin rykmentin täydennyspataljoonaan), luutnantti Arvo Lyytinen.

### 4. komppania / Konekiväärikomppania
**Päällikkö**: jääkärivääpeli Yrjö Ilmari Nikolai Nahi (21. helmikuuta alkaen ja Porin valtaukseen asti), jääkäriluutnantti Väinö Aleksander Alasmaa.

## Pataljoonassa palvelleen Saksan jääkärit
Tiedustelukomppaniassa ja myöhemmin polkupyöräkomppaniassa jääkäri Kauko Ikonen.

## Lähteet
* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.

### Viitteet
8. Porin rykmentti 2. pataljoona

**N:o 8. Porin rykmentin 2. pataljoona** alias **Kristiinan lentävä pataljoona** oli valkoisten länsiarmeijan Linderin ryhmän N:o 8. Porin rykmenttiin kuuluva joukko-osasto Suomen sisällissodassa. Pataljoonan komentaja oli jääkärikapteeni Paavo Juho Talvela (toimi aikaisemmin Kristiinan suojeluskunta-alueen päällikkönä ja perusti Kristiinan lentävat komppaniat)

Pataljoonassa oli myös yksi Turun komppania.
## Joukko-osastot
***5. komppania** eli Kristiinan 1. lentävä komppania
Päällikkö: jääkärivänrikki Max Josef Lindblom (haavoittui 30 maaliskuuta 1918 Noormarkussa), jääkärivaravääpeli Karl Fredrik Sovelius.
:Joukkueenjohtajat: jääkärialiupseeri Antti Porre (toimi myöhemmin joukkueenjohtajana ja komppanianpäällikkönä komppanian tultua myöhemmin liitetyksi Kristiinan krenatööripataljoonaan), hiihto ja tiedustelupartion päällikkönä jääkärivaravääpeli Albert Penttilä ent. Lindqvist (haavoittui 30. maaliskuuta 1918 Harjakankaalla, myöh. muodosti 11 miehen osaston Aunuksen sotaretkelle). 
* **6. komppania**
Päällikkö: jääkärialiupseeri Kosti Johannes Pollari.
* **7. komppania**
Päällikkö: jääkärivänrikki Karl Arne Särämö (siirrettiin Kristiinan krenatööripataljoonaan 14. maaliskuuta 1918, S. Kanerva, jääkärivänrikki Juho Oiva Sairio (huhtikuusta 1918 alkaen, toimi komppaniassa aikaisemmin joukkureenjohtajana).
* **8. Konekiväärikomppania**
Päällikkö: aliupseeri Eero Loimaranta, komppanianpäällikkönä 21. helmikuuta alkaen jääkärialiupseeri Antti Porre  (siirrettiin 14. maaliskuuta Kristiinan krenatööripataljoonaan).

## Pataljoonassa palvelleet Saksan jääkärit
Polkupyöräosaston ja komppanianpäällikkönä jääkärivääpeli Yrjö Artturi Kares, jääkäri Juho Leino Ferdinand Leppälax.

## Lähteet
*
*
*
Glenn Leopold

**Glenn Leopold** on yhdysvaltalainen televisiokäsikirjoittaja, joka sai Emmy-ehdokkuuden animaatiosta The Town That Santa Forgot vuonna 1994. Hän on muun muassa käsikirjoittanut jaksoja sarjoihin, kuten Superystävät, The Pirates of Dark Water ja Prätkähiiret.

## Filmografia
### Elokuvat

* The Popeye Valentine Special (*1979*)
* Rosemaryn murhaaja (*1981*)
* Hyytävä pelko (*1985*)
* Scooby-Doo ja kummituskoulu (*1988*)
* Monster in My Pocket: The Big Scream (*1992*)
* The Twelve Days of Christmas (*1993*)
* Scooby-Doo ja saaren zombiet (*1998*)
* Scooby-Doo ja noidan haamu (*1999*)
* Scooby-Doo and the Alien Invaders (*2000*)

### Televisiosarjat

* C B Bears (*1977*)
* Yogi's Treasure Hunt (*1978*)
* The All-New Popeye Hour (*1978*)
* Kivisten ja Sorasten uudet seikkailut (*1979*)
* Scooby-Doo and Scrappy-Doo (*1980–1981*)
* Lucky Luke (*1983–1984*)
* Super Friends: The Legendary Super Powers Show (*1984*)
* The Super Powers Team: Galactic Guardians (*1985*)
* Snorkkelit (*1985*)
* Smurffit (*1989*)
* The Pirates of Dark Water (*1991–1993*)
* Swat Kats: The Radical Squadron (*1993–1994*)
* Prätkähiiret (*1995–1996*)
* Ihmeneloset (*1995*)
* Brand Spanking New! Doug (*1996*)
* The Real Adventures of Jonny Quest (*1996–1997*)
* Alien Racers (*2005*)
* Kong: The Animated Series (*2005*)
* Prätkähiiret (*2006*)

## Aiheesta muualla
*
8. Porin rykmentti 3. pataljoona

**N:o 8. Porin rykmentin 3. pataljoona** entinen Turun pataljoona oli valkoisten länsiarmeijan Linderin ryhmän N:o 8. Porin rykmenttiin kuuluva joukko-osasto Suomen sisällissodassa. Pataljoonan komentaja oli everstiluutnantti Johan Linsén ja väliaikaisena komentajana jääkärivänrikki Johan Elis Valfrid Koivula. 

## Joukko-osastot
***1. komppania**
Päällikkö: jääkärivänrikki Aarne Aleksander Peltonen, (24. huhtikuuta 1918 alkaen).
* **2. komppania**
Päällikkö: jääkärivänrikki Paavali Alarik Kaski {toimi aikaisemmeni Turun pataljoonassa).
* **3. komppania**
Päällikkö: jääkärivänrikki Gustaf Runar Renholm (toimi aikaisemmin von Hertzenin hiihto-osastossa).
:**Joukkueenjohtajat**: jääkärivääpeli Gustaf Holger Ramstedt.
* **Konekiväärikomppania**
Päällikkö: insinööri Torsten Lydecken.

## Lähteet
*
*
*